Lukuaika noin 1 min

Samalla täytyy päättää insentiiveistä asian edistämiseksi, arvioi liikenne- ja viestintäministeri Anne Berner.

Hän haluaa vauhtia myös autoveron kokonaisuuden ja polttoaineveron uudistukseen. Liikenteen tulot kootaan nyt pääosin polttoaineista ja auton omistamisen veroista. Jatkossa uusia tuloja voidaan saada myös liikenteen tietoon perustuvista palveluista.

Bernerin mielestä merkittävimmät muutokset pitäisi tehdä yhtenäisesti muiden Pohjoismaiden kanssa. Silloin ne on todennäköisesti myös helpompi viedä läpi.

Päästötavoitteisiin voi verotuksen ohella hakea vauhtia edistämällä biopolttoaineiden käyttöä, mikä vaatii isoja panostuksia ja investointukia. Joukkoliikenteenkin täytyy olla yhä houkuttelevampaa.

Siihen tarvitaan Bernerin mukaan yrityksiä kehittämään sovelluksia, matkaketjua ja palveluiden paketointia. Toteutus vaatii pilvipalvelujärjestelmän ja sen, että ajoneuvot ovat digitaalisissa järjestelmissä.